Nee, bieg die Kaapse sanger en kardiotorakale chirurg dr. Wilhelm Lichtenberg, hy weet nie waar hy al die tyd vandaan kry om sy passies in die musiekateljee sowel as die operasiesaal uit te leef nie.
“Dit is tyd dat Suid-Afrika se mense weer na mekaar uitreik en in vrede saam sit en tot besinning kom. Daarom spreek die snitte wat deel vorm van die Gebed vir Vrede-projek tot die hele bevolking met ŉ vredesboodskap van versoening.”
Die “singende chirurg” het verlede jaar op sy eie kenmerkende wyse op die musiektoneel verskyn met sy debuutalbum Tale van my hart. Dié album is vir ŉ SAMA-toekenning (South African Music Award) benoem en hy snoer kragte saam met onder meer met die bekroonde Nederlandse sanger Stef Bos vir die titelsnit van die album.